**Slovenský zväz športového rybolovu, Andreja Kmeťa 20, 010 01 Žilina**

**ORGANIZAČNÝ PORIADOK SZŠR**

Článok I.

**Cieľ, účel, činnosť odboru športovej činnosti**

1. SZŠR vznikol ako nezávislá právnická osoba za účelom združovania fyzických a právnických osôb pôsobiacich v organizovanom športovom rybolove pri Slovenskom rybárskom zväze, na území SR a plnenia ich spoločného poslania a cieľov uvedených v stanovách. Úzko spolupracuje so Slovenským rybárskym zväzom, je jeho poradným a pomocným orgánom.
2. Poslaním SZŠR je najmä:
	1. vykonávanie výlučnej pôsobnosti pre organizovaný športový rybolov a pôsobnosti na území SR ako člen CIPS a jeho federácií FIPSed a FIPS Mouche, ktorých poslaním je združovať štáty sveta v oblasti rybárstva, bojovať za čistotu vôd, podieľať sa na rozvoji vedy a výskumu a podporovať rozvoj športových súťaží v love rýb udicou na plávanú, prívlač, feeder a muchu
	2. spolupráca a vzájomná podpora pri realizácii športového rybolovu so Slovenským rybárskym zväzom
	3. organizovanie celoštátnych súťaží dospelých a celoštátnych súťaží mládeže v športovom rybolove
	4. zabezpečovanie výberu a prípravy športovcov do športovej reprezentácie a ich účasti na medzinárodných súťažiach
	5. zabezpečovanie starostlivosti o talentovaných športovcov
	6. podpora a rozvoj športového rybolovu s osobitným dôrazom na detí a mládež
	7. zabezpečovanie jednotnej metodickej činnosti a školenia trénerov a rozhodcov.
3. Napĺňaním poslania SZŠR sa dosahujú ciele SZŠR a napĺňa sa verejný záujem v športe, ktorým je podpora a rozvoj športu mládeže, zabezpečovanie prípravy a účasti športovej reprezentácie na významných súťažiach, ochrana integrity športua podpora zdravého spôsobu života obyvateľstva.
4. SZŠR je členom svetovej konfederácie športového rybolovu CIPS, jeho federácií FIPSed (sladkovodný rybolov) a FIPS Mouche (lov rýb udicou na umelú mušku) a má právo ako jediný zúčastňovať sa na MS, ME nimi organizovaných.

Článok II.

**Členstvo v SZŠR**

1. Riadnymi členmi Zväzu sa po splnení podmienok určených Stanovami môžu stať:
2. Slovenský rybársky zväz
3. Organizačné zložky (MO, MsO) Slovenského rybárskeho zväzu.
4. Práva a povinnosti členov SZŠR sú stanovené Stanovami SZŠR.

Článok III.

**Športové odbory a komisie SZŠR**

1. Športové odbory SZŠR:
2. lov rýb udicou na plávanú (LRU – P)
3. lov rýb udicou na muchu (LRU – M)
4. lov rýb udicou na prívlač (LRU – PR)
5. lov rýb udicou na feeder (LRU – F)
6. lov rýb udicou na položenú - kapor (LRU – K)
7. Komisie SZŠR:
8. komisia rozhodcov SZŠR
9. disciplinárna komisia SZŠR
10. kontrolná komisia SZŠR
11. špeciálne komisie, určené výkonným výborom SZŠR schválené natrvalo alebo dočasne (napr. komisia trénerov, komisia k  príprave MS, ME a iné)
12. V prípade prijatia nového športového odboru môže táto využiť tzv. prechodné obdobie, počas ktorého sa pripravuje na plné členstvo. Toto obdobie trvá najviac 3 roky v ktorých sa konštituujú orgány odboru, rozširuje sa členská základňa tak, aby bolo možné zriadiť minimálne v rámci dlhodobých postupových súťaží 1. a 2. ligu s plným počtom družstiev.
13. Počas prechodného obdobia sú súťaže novoprijatého odboru alebo komisie riadené prostredníctvom uznesení VV SZŠR.

Článok IV.

**Orgány SZŠR**

1. Najvyšším orgánom SZŠR je Konferencia.
2. Najvyšším výkonným orgánom SZŠR je Výkonný výbor.
3. Najvyšším kontrolným orgánom SZŠR je Kontrolná komisia, resp. kontrolór, v zmysle Stanov SZŠR, článok XXIV.
4. Disciplinárna komisia

Článok V.

 **Výkonný výbor SZŠR**

1. Výkonný výbor je najvyšším výkonným orgánom SZŠR pre riadenie športového rybolovu. Výkonný výbor riadi činnosť SZŠR v čase medzi Konferenciami v súlade s uznesením Konferencie.
2. Výkonný výbor SZŠR tvoria:
3. prezident
4. predseda športového odboru LRU-plávaná
5. predseda športového odboru LRU-mucha
6. predseda športového odboru LRU-prívlač
7. predseda športového odboru LRU-feeder
8. predseda športového odboru LRU-kapor
9. predseda komisie rozhodcov
10. predseda ďalšieho športového odboru v prípade jeho vzniku
11. minimálne jeden zástupca športovcov, ak ho navrhne záujmová organizácia športovcov alebo najmenej 50 športovcov.
12. Predsedov športových odborov a komisie rozhodcov navrhujú delegáti príslušných športových odborov a komisie rozhodcov na volebnej Konferencii SZŠR a volia ich delegáti Konferencie SZŠR.
13. Členov Výkonného výboru volia delegáti na volebnej Konferencii SZŠR.
14. Práva a povinnosti členov Výkonného výboru SZŠR sú stanovené Stanovami SZŠR.

Článok VI.

**Prezident SZŠR**

1. Prezident je štatutárnym zástupcom SZŠR, ktorý je oprávnený konať v mene SZŠR.
2. Prezident zabezpečuje plnenie uznesení Konferencie a riadi činnosť Výkonného výbor SZŠR, za čo zodpovedá Konferencii.
3. Reprezentuje SZŠR na domácich a medzinárodných podujatiach.
4. Spolupracuje s vedením Slovenského rybárskeho zväzu.
5. Udržuje kontakt s tajomníkom SZŠR a sekretariátom SZŠR, kontroluje a riadi jeho činnosť.
6. Na zastupovanie SZŠR navonok môže prezident splnomocniť v určenom rozsahu iného člena Výkonného výboru, tajomníka SZŠR alebo so súhlasom Výkonného výboru aj inú osobu.
7. Prezident koná v mene SZŠR v právnych, administratívnych a organizačných a iných vzťahoch a podpisuje v mene SZŠR všetky právne významné písomnosti, ak ich podpisovaním písomne nepoverí tajomníka alebo iného člena Výkonného výboru SZŠR.
8. V prípade nemožnosti výkonu funkcie prezidenta, právomoci prezidenta do konania najbližšej Konferencie vykonáva tajomník, prípadne člen Výkonného výboru poverený na základe rozhodnutia nadpolovičnej väčšiny členov Výkonného výboru.

Článok VII.

**Tajomník SZŠR**

1. Tajomník SZŠR je druhým štatutárnym zástupcom SZŠR.
2. Tajomník po dohode s prezidentom SZŠR reprezentuje SZŠR na domácich a medzinárodných podujatiach.
3. Tajomník spolupracuje s vedením Slovenského rybárskeho zväzu, v prípade poverenia prezidentom SZŠR sa zúčastňuje na zasadnutiach Rady SRZ, je informovaný o uzneseniach Rady SRZ súvisiacich so športovou činnosťou. Jeho rozhodnutia nesmú byť v rozpore so Stanovami SZŠR a vnútornými predpismi SZŠR.
4. Tajomník na návrh príslušného športového odboru vyhlasuje výberové konania. Menuje v súlade s vnútornými predpismi SZŠR komisie pre výber reprezentačného trénera pre jednotlivé športové odvetvia a kategórie.
5. Tajomník riadi medzinárodnú činnosť SZŠR.
6. Tajomník vedie a vykonáva evidenciu prihlášok do medzinárodných súťaží, po schválení VV SZŠR dáva pokyn na úhradu štartovných poplatkov na medzinárodné podujatia, vystavuje nominačné listy reprezentantom SZŠR.
7. Tajomník komunikuje s federáciou CIPS a jej medzinárodnými federáciami FIPSed a FIPS Mouche. Schvaľuje úhradu registračných poplatkov do týchto federácií.
8. Tajomník SZŠR sa zúčastňuje na svetových kongresoch CIPS a jeho federácií a svojej účasti informuje VV SZŠR.
9. Za výber a menovanie tajomníka zodpovedá Výkonný výbor SZŠR.

Článok VIII.

**Sekretariát SZŠR**

1. Sekretariát vykonáva administratívu pre SZŠR
2. Zamestnanec sekretariátu spolupracuje na dennej báze s prezidentom SZŠR, s tajomníkom SZŠR a podľa potreby s členmi VV SZŠR.
3. Zamestnanec sekretariátu vedie registráciu pretekárov v SZŠR podľa športových odborov, kontroluje úhradu členských poplatkov členov SZŠR.
4. Zamestnanec sekretariátu vedie registráciu a aktualizuje údaje v Informačnom systéme športu MŠVVaŠ SR.
5. Zamestnanec sekretariátu vedie a vykonáva evidenciu prihlášok do súťaží, prestupov a hosťovaní a pretekárov, kontroluje úhradu štartovných poplatkov družstiev.
6. Zamestnanec sekretariátu je zodpovedný za napísanie a  rozposlanie pozvánok a zápisníc VV SZŠR.
7. Zamestnanec sekretariátu je zodpovedný za distribúciu upravených propozícií športových pretekov a všetkých písomných materiálov a  dokumentov SZŠR.
8. Zamestnanec sekretariátu distribuuje rozhodcom a garantom včas všetky podklady k pretekom.
9. Zamestnanec sekretariátu vedie, archivuje a zodpovedá za všetku dokumentáciu SZŠR.
10. V súčinnosti s prezidentom a tajomníkom SZŠR spracováva žiadosti o dotácie a sponzorské príspevky.
11. Zamestnanec sekretariátu je zodpovedný za vydávanie publikácií, ako aj všetkých schválených informačných materiálov SZŠR.
12. Zamestnanec sekretariátu zodpovedá za evidenciu a vydávanie všetkého hmotného a nehmotného majetku SZŠR.
13. Zamestnanec sekretariátu kontroluje čerpanie rozpočtu SZŠR, na mesačnej báze informuje členov VV SZŠR a tajomníka o jeho čerpaní.
14. Zamestnanec sekretariátu je zvyčajne v pracovnom pomere so zväzom.

Článok IX.

**Kontrolná komisia SZŠR**

1. Kontrolná komisia je najvyšším kontrolným orgánom SZŠR. Vykonáva a zabezpečuje nezávislý výkon vnútornej kontroly SZŠR.
2. Kontrolná komisia sa skladá z predsedu a 2 členov. Členov a predsedu komisie volí Konferencia SZŠR.
3. Práva a povinnosti členov KK SZŠR sú stanovené Stanovami SZŠR.

Článok X.

**Disciplinárna komisia SZŠR**

1. Funkciu disciplinárnej komisie SZŠR vykonáva komisia rozhodcov SZŠR. Disciplinárna komisia sa skladá z predsedu a 4 členov. Členovia disciplinárnej komisie (komisie rozhodcov) sú volení Konferenciou.
2. Disciplinárnym orgánom 1. stupňa je disciplinárna komisia SZŠR.
3. Disciplinárnym orgánom 2. stupňa je Výkonný výbor ako odvolací orgán proti rozhodnutiu disciplinárnej komisie SZŠR.
4. Priestupky pretekárov na súťažiach organizovaných SZŠR rieši rozhodcovská komisia v rámci svojich kompetencií priamo na súťaži. V prípade, že zistí priestupok, ktorý nemôže v rámci svojich kompetencií vyriešiť priamo na súťaži, musí podať podnet na začatie disciplinárneho konania.
5. Člen disciplinárneho orgánu 1. stupňa nemôže byť súčasne členom disciplinárneho orgánu 2. stupňa.
6. Ostatné náležitosti sú stanovené v Stanovách SZŠR a v Disciplinárnom poriadku SZŠR.

Článok XI.

**Špeciálne komisie**

1. Špeciálne komisie sú vytvorené v prípade potreby SZŠR.
2. Finančné prostriedky na prácu špeciálnych komisií sú prioritne zabezpečované z rozpočtu SZŠR alebo iných zdrojov schválených VV SZŠR.
3. Predsedu špeciálnej komisie navrhuje príslušný športový odbor a podlieha schváleniu VV SZŠR.

 Článok XII.

**Výkonné zložky športových odborov a komisií**

1. Výkonné zložky športových odborov sa skladajú z  maximálne 5 členov – predsedu a 4 členov.
2. Voľba členov výkonných zložiek športových odborov prebieha na volebných výročných zasadnutiach športových odborov a volia ich zástupcovia družstiev (klubov) OZ SRZ, prihlásených do dlhodobých postupových súťaží jednotlivých športových odborov pre daný rok.
3. Zvolení členovia športových odborov navrhujú kandidáta na predsedu športového odboru, ktorý je členom výkonného výboru a je volený Konferenciou. Počet delegátov jednotlivých športových odborov, ktorí sú oprávnení zúčastniť sa s právom hlasovať na Konferencii SZŠR je stanovený v zmysle Stanov SZŠR, čl. XIII., bod 5.
4. Komisia rozhodcov sa skladá z predsedu a členov komisie rozhodcov. Voľba členov komisie rozhodcov prebieha na volebnom výročnom zasadnutí komisie. Zvolení členovia komisie rozhodcov navrhujú kandidáta na predsedu komisie rozhodcov. Počet delegátov komisie rozhodcov, ktorí sú oprávnení zúčastniť sa Konferencie SZŠR s právom hlasovať je stanovený v zmysle Stanov SZŠR, čl. XIII., bod 6.
5. Funkčné obdobie členov výkonných zložiek jednotlivých odborov a komisie rozhodcov - delegátov na Konferenciu SZŠR je 4 roky. Volebná členská schôdza jednotlivých odborov a komisie rozhodcov sa koná minimálne 2 mesiace pred konaním volebnej Konferencie SZŠR.
6. Za člena športového odboru a komisie môže byť navrhnutý a následne zvolený každý člen SZŠR, ktorý je navrhnutý zástupcom družstva organizačnej zložky SRZ (MO, MsO SRZ) príslušného športového odboru na volebnom zasadnutí športového odboru a ktorý súhlasí so svojou kandidatúrou.
7. Na výročných zasadnutiach jednotlivých športových odborov a komisií môže mať každé družstvo prihlásené v postupovej súťaži pre daný rok v pléne jedného zástupcu s právom hlasovať. Zástupcom môže byť vedúci družstva prihláseného do postupovej súťaže, alebo iný delegát poverený danou OZ SRZ písomným splnomocnením.
8. Delegát môže na výročnom zasadnutí zastupovať maximálne 2 družstvá prihlásené do súťaže, a to len na základe písomného splnomocnenia danej OZ SRZ, t.j. delegát môže mať maximálne 2 hlasy za dve družstvá prihlásené do súťaže.
9. Táto podmienka neplatí pre rozhodcov, ktorí môžu mať na výročnom zasadnutí komisií viac zástupcov z jednej organizačnej zložky SRZ (MO, MsO SRZ), ak títo boli vyškolení a evidovaní v zozname rozhodcov v poslednom roku pred konaním zasadnutia.

Článok XIII.

**Predsedovia športových odborov a komisií**

1. Predseda športového odboru alebo komisie:
2. riadi činnosť svojho športového odboru (komisie)
3. úzko spolupracuje s členmi svojho športového odboru (komisie), priebežne kontroluje ich činnosť
4. predkladá plán práce pre každý rok osobitne
5. predkladá návrh rozpočtu na svoju činnosť na každý rok osobitne
6. zvoláva a vedie zasadnutia podľa plánu činnosti alebo podľa potreby (v prípade potreby sa zasadnutí zúčastňujú aj príslušní tréneri)
7. zúčastňuje sa a vedie výročné zasadnutia príslušného športového odboru a komisie
8. zúčastňuje sa školení rozhodcov
9. zúčastňuje sa na zasadnutiach výkonného výboru SZŠR
10. priebežne informuje výkonný výbor o činnosti príslušného športového odboru (komisie)
11. polročne a koncoročne predkladá písomnú správu o činnosti príslušného športového odboru (komisie)
12. dbá o efektívne využívanie pridelených finančných prostriedkov a zodpovedá za čerpanie rozpočtu, ako aj za vyúčtovanie poskytnutých záloh (členom reprezentačných družstiev, členom svojho odboru, garantom....)
13. zodpovedá za kvalitu usporiadania postupových súťaží a M SR
14. priebežne kontroluje vyúčtovanie cestovných príkazov príslušného odboru (komisie)
15. navrhuje nákup spotrebného materiálu pre potreby príslušného odboru (komisie), návrh podlieha schváleniu výkonným výborom SZŠR
16. schvaľuje nasadenie družstiev do súťaže a svojim podpisom ich potvrdzuje
17. informuje o pláne účasti na medzinárodných podujatiach a rozpočtoch na jednotlivé podujatia, účasť družstiev však podlieha schváleniu výkonným výborom SZŠR
18. úzko spolupracuje so štátnym trénerom a v prípade potreby ho prizýva na zasadnutie príslušného športového odboru
19. predkladá písomné správy z účasti na medzinárodných podujatiach vypracované reprezentačným trénerom
20. navrhuje odmeny členom príslušného športového odboru (komisie) a členom reprezentačných družstiev
21. Rozhodnutia športových odborov a  komisií musia byť schválené VV SZŠR.

Článok XIV.

**Práva a povinnosti športových odborov a komisií SZŠR**

1. Úlohou športových odborov a komisií je koordinovanie ich činnosti.
2. Činnosť športových odborov a komisií nesmie byť v rozpore so Stanovami SZŠR a súťažnými pravidlami jednotlivých športových odborov.
3. Činnosť športových odborov a komisií je financovaná z rozpočtu SZŠR.
4. Športové odbory organizačne zabezpečujú usporiadanie:
5. majstrovstiev Slovenskej republiky
6. dlhodobých postupových súťaží
7. medzinárodných podujatí
8. Športové odbory a  komisie pracujú podľa vlastných plánov práce vypracovaných na základe plánu práce Výkonného výboru SZŠR.
9. Športový odbor môže v opodstatnených prípadoch navrhovať menovanie alebo odvolanie reprezentačných trénerov, ako aj výber a odvolanie členov reprezentačných družstiev. Návrhy podliehajú schváleniu Výkonným výborom SZŠR.
10. Ak sa stane člen športového odboru počas svojho funkčného obdobia trénerom štátnej reprezentácie,nemôže hlasovať vo veciach spojených s reprezentáciou.
11. Povinnosťou členov športových odborov je oboznámiť sa s koncepciou práce kandidátov na reprezentačného trénera a zúčastniť sa výberového konania vyhláseného Výkonným výborom SZŠR.
12. Športový odbor môže na svojom výročnom zasadnutí schváliť modifikáciu pravidiel a túto odporučiť na schválenie Výkonnému výboru SZŠR. Modifikáciou pravidiel sa rozumie ich čiastková zmena, nemôže však ísť o zmenu celých pravidiel.

Článok XV.

**Základné povinnosti pretekárov SZŠR**

1. Pretekár, reprezentant, funkcionár je povinný dodržiavať:

zásady osobnej hygieny a životosprávy, nepoužívať alkoholické, toxické a omamné látky

Smernicu pre kontrolu a postih porušení antidopingových pravidiel SZŠR

Etický kódex SZŠR

časový harmonogram pretekov poriadaných SZŠR uvedený v propozíciách pretekov - nástupy, žrebovania, vyhlasovanie výsledkov a pod.

časové harmonogramy v mieste pretekov MS, ME a medzinárodných pohárových pretekov, otvárací a záverečný ceremoniál, odchody na tréningy, porady, preteky a pod.

dodržiavať dobré vzťahy so všetkými členmi družstiev a výprav na podujatiach

mlčanlivosť o všetkom, čo môže výraznou mierou ovplyvniť umiestnenie družstva v daných pretekoch

súťažné pravidlá pre príslušné preteky

pokyny určených osôb zodpovedných za prípravu družstva a reprezentáciu zväzu

Nedodržiavanie povinností pretekárov, reprezentantov a funkcionárov sa bude považovať za zásadné porušenie predpisov SZŠR, dôsledkom čoho môže byť pozastavená činnosť v dlhodobých postupových súťažiach, vylúčenie z reprezentačného družstva alebo nominácie na medzinárodné preteky. Závažnosť porušenia preskúma Disciplinárna komisia SZŠR.

Článok XVI.

**Základné povinnosti reprezentantov SZŠR**

1. Vedúci družstva, kapitán:
2. zabezpečuje v spolupráci s tajomníkom SZŠR včasné zaslanie prihlášky na medzinárodné preteky.
3. je zodpovedný za prípravu a organizačné zaistenie družstva
4. zostavuje detailný návrh rozpočtu, zodpovedá za výber ubytovania, stravovania, spôsob dopravy
5. zaisťuje prevzatie a vyúčtovanie finančných prostriedkov nutných za zabezpečenie akcie
6. pred odchodom na akciu detailne oboznámi účastníkov o o finančnom zabezpečení a pokiaľ to situácia vyžaduje oznámi jednotlivým účastníkom povinnosť hradiť si náklady
7. úzko spolupracuje s trénerom družstva, podľa požiadaviek trénera zabezpečuje krmivo a živú nástrahu (LRU-plávaná, LRU feeder)
8. nezasahuje do činnosti trénera počas tréningu a pretekov
9. jedná s miestnymi organizátormi súťaže a zúčastňuje sa všetkých zasadnutí a oficiálnych jednaní pred a v priebehu súťaže
10. zabezpečuje účasť výpravy na oficiálnych podujatiach (nástup, vyhlásenie, banket atď.), koordinuje spoluprácu medzi jednotlivými členmi reprezentácie
11. v záujme družstva sa snaží získať sponzorov pre účasť na podujatí
12. pri zabezpečovaní úloh mu pomáha manažér tímu, ktorý koná podľa jeho pokynov.
13. Štátny reprezentačný tréner:
14. úzko spolupracuje s vedúcim družstva
15. vypracováva koncepciu na príslušné volebné obdobie
16. jeho hlavnou úlohou je výber a príprava pretekárov na reprezentáciu
17. k zaisteniu prípravy tréner navrhuje realizačný tím – navrhuje svojich asistentov
18. získava informácie o dejisku podujatia, komunikuje s osobami, ktoré danú pretekársku trať poznajú
19. organizuje a plne zodpovedá za tréningový proces
20. je jedinou osobou, s ktorou pretekár počas pretekov komunikuje a ktorá ho usmerňuje počas tréningov i počas samotných pretekov
21. tréner má právo podávať návrhy na disciplinárne opatrenia a v prípade závažného porušenia disciplíny je oprávnený odvolať pretekára z pretekov s okamžitou platnosťou a nahradiť ho iným pretekárom
22. nasadzuje na súťažiach MS (ME) pretekárov do jednotlivých pretekov podľa vlastného uváženia, bez ohľadu na postupové miesto pretekára v nominácii
23. svoje rozhodnutie je povinný zdôvodniť pred svojim športovým odborom a VV SZŠR. kontroluje výbavu pretekárov a dáva odporučenie na doplnenie resp. na zmenu
24. trvá na dodržiavaní predpisov a dohliada, aby nedochádzalo k ich porušovaniu zo strany pretekárov i zo strany doprovodu.
25. Pretekár – reprezentant:
26. hlavnou úlohou je dôstojne reprezentovať Slovensko, SZŠR a SRZ s cieľom dosiahnuť čo najlepší výsledok pre **svoje družstvo!**
27. plní pokyny vedúceho družstva a trénera
28. zúčastňuje sa všetkých oficiálnych stretnutí, ktoré zvoláva tréner alebo vedúci družstva zúčastňuje sa všetkých oficiálnych podujatí, ktoré organizuje organizátor podujatia
29. dôsledne sa pripravuje počas celého roka na podujatie a zabezpečuje si svoje materiálno-technické vybavenie
30. k ostatným členom družstva sa správa korektne, poskytuje informácie získané pri tréningu i preteku ostatným členom svojho družstva
31. dodržuje predpisy a nesnaží sa ich obchádzať alebo porušovať
32. je si vedomý, že v prípade ich porušenia, môže byť na vlastné náklady vykázaný z podujatia a bude nahradený iným pretekárom
33. v prípade požiadavky je povinný podrobiť sa antidopingovej kontrole.
34. Doprovod, sprievodné osoby (juniorské reprezentácie):
35. pokiaľ sa doprovod (rodičia), sprievodné osoby zúčastnia podujatia, sú povinní dodržiavať pokyny vedúceho družstva a trénera
36. pri príprave na podujatie môžu pretekárovi pomôcť, ak s tým súhlasí tréner
37. môžu sa zúčastňovať všetkých akcií v rámci podujatia, ak to nenaruší tréning a samotné preteky
38. počas tréningu a pretekov nesmú zasahovať do činnosti trénera a jeho asistentov
39. v prípade porušenia disciplíny im nebude umožnené zdržiavať sa s členmi družstva.

 Nedodržiavanie týchto povinností bude mať vplyv na konečnú nomináciu pretekárov – reprezentantov a členov reprezentačných družstiev na príslušnú akciu v rámci reprezentácie. Ich porušenie môže mať za následok vyradenie príslušnej osoby z nominácie aj v budúcom období.

Článok XVII.

 **Financie**

1. Finančné prostriedky na činnosť SZŠR pozostávajú z:
2. členských poplatkov členov SZŠR. Ich výška je určená Konferenciou
3. príspevkov SRZ. Ich výška je určená Radou SRZ
4. dotácie, príspevku z MŠVVaŠ SR
5. štartovného poplatku družstiev v  jednotlivých súťažiach
6. darov, zbierok, sponzorských príspevkov a iných zdrojov
7. O rozdelení pridelených finančných prostriedkov pre jednotlivé športové odbory a komisie rozhoduje výkonný výbor na základe zásad rozdeľovania schváleného rozpočtu SZŠR.
8. Tajomník SZŠR je povinný predkladať štvrťročne predsedom športových odborov a komisií finančnú správu, ktorá zahŕňa čerpanie rozpočtu a ostatné finančné transakcie.

Článok XVIII.

**Záverečné ustanovenia**

1. Organizačný poriadok SZŠR nemôže obsahovať všetky podrobnosti športových odborov SZŠR, Výkonný výbor SZŠR si preto vyhradzuje právo vykonať prípadné upresnenia, resp. výklady.
2. Organizačný poriadok SZŠR nadobúda platnosť dňom schválenia VV SZŠR a účinnosť dňom 01.04.2023.

Trenčín 02.03.2023